open-index/open-wikipedia-markdown huggingface dataset:
রুটা মেইলুটাইট

**রুটা মেইলুটাইট** (; জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন। রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন।

## প্রারম্ভিক জীবন
লিথুয়ানিয়ার কাউনাসে জন্মগ্রহণকারী রুটা মেইলুটাইটের বাবা-মা হচ্ছেন সাউলিয়াস মেইলুটিস ও ইনগ্রিদা মেইলুটাইন। শৈশবেই গাড়ী দুর্ঘটনায় মাকে হারান মেইলুটাইট। মারগিরিস (২০) ও মিন্ডাগাস (২৪) নামে তার দুই বড় ভাই রয়েছে। সাত বছর বয়সে সাঁতার শিখতে শুরু করেন তিনি। বাবা-ভাইয়ের সাথে ১৩ বছর বয়সে কাউনাস থেকে প্লাইমাউথে বসবাস করছেন।

## ক্রীড়া জীবন
২০১০ সালে ৫০ মিটার ও ১০০ মিটার ব্রেস্টস্ট্রেকে তিনি লিথুয়ানিয়ার সাঁতারের রেকর্ড ভেঙ্গে ফেলেন। ২০১২ সালের গ্রীষ্মকালীন অলিম্পিকে মেইলুটাইট লিথুয়ানিয়ার ইতিহাসে সর্বকনিষ্ঠ সাঁতারু হিসেবে অংশগ্রহণের সুযোগ পান। ১:০৫.৫৬ সময়ে তিনি প্রমিলাদের ১০০ মিটার ব্রেস্টস্ট্রোকে প্রথম স্থান অধিকার করেন ও লিথুয়ানিয়ার পক্ষে নতুন রেকর্ড সৃষ্টি করেন। সেমি-ফাইনালেও পূর্বের রেকর্ড ভেঙ্গে ফেলেন ১:০৫.২১ সময় নিয়ে এবং নতুন ইউরোপীয় রেকর্ড সৃষ্টি করেন। ফাইনালে ১:০৫.৪৭ সময়ে স্বর্ণপদক জয় করেন। ১০০ মিটার ও ৫০ মিটার ফ্রিস্টাইলে অংশ নিয়ে সেমি-ফাইনালে উঠতে না পারলেও নতুন জাতীয় রেকর্ড গড়েন ২৫.৫৫ সেকেন্ডে।

## তথ্যসূত্র

## বহিঃসংযোগ

* Profile at sportsreference.com

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিথুয়ানিয়ার সাঁতারু
বিষয়শ্রেণী:লিথুয়ানিয়ার অলিম্পিক সাঁতারু
বিষয়শ্রেণী:অলিম্পিক স্বর্ণপদক বিজয়ী লিথুয়ানীয়
বিষয়শ্রেণী:সাঁতারে অলিম্পিক পদক বিজয়ী
বিষয়শ্রেণী:ব্রেস্টস্ট্রোকে প্রমিলা সাঁতারু
বিষয়শ্রেণী:ফিনা বিশ্ব সাঁতার প্রতিযোগিতার পদক বিজয়ী সাঁতারু
বিষয়শ্রেণী:বর্ষসেরা লিথুয়ানিয়ার ক্রীড়াবিদ
বিষয়শ্রেণী:২০১২ গ্রীষ্মকালীন অলিম্পিকের সাঁতারু
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী
বিষয়শ্রেণী:অলিম্পিকের সাঁতারে স্বর্ণপদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:সাঁতারে বিশ্বরেকর্ডধারী
১৯৩০-এর দশকের অসমীয়া চলচ্চিত্রের তালিকা

[right|thumb|প্রথম অসমীয়া চলচ্চিত্র [জয়মতী (১৯৩৫-এর চলচ্চিত্ৰ)|জয়মতী।]]
১৯৩০-এর দশকে মুক্তিপ্রাপ্ত অসমীয়া চলচ্চিত্রের একটি তালিকা। মাত্র দুটি সিনেমা ওই দশকে মুক্তি দেয়া হয়। ১৯৩৫ সালের ১০ মার্চ তারিখে মুক্তি লাভ করে জ্যোতিপ্ৰসাদ আগরওয়ালা প্রযোজিত এবং পরিচালিত প্রথম অসমীয়া চলচ্চিত্র জয়মতী। 'চিত্ৰলেখা মুভিটোন' এর ব্যানারে এই চলচ্চিত্র নির্মিত হয়। দ্বিতীয় চলচ্চিত্র ইন্দ্ৰমালতী ১৯৩৭, ১৯৩৮ এ তৈরি করা হয় এবং ১৯৩৯ সালে তা মুক্তি লাভ করে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩০-এর দশকের চলচ্চিত্রের তালিকা
মোবাইল গার্ড

**মোবাইল গার্ড** (আরবি: طليعة متحركة, *Tali'a mutaharikka*) হল সিরিয়া বিজয়ের সময় খালিদ বিন ওয়ালিদের নেতৃত্বাধীন রাশিদুন সেনাবাহিনীর একটি এলিট অশ্বারোহী বাহিনী। এই বাহিনীকে যুদ্ধক্ষেত্রে প্রয়োজনমাফিক ব্যবহারের জন্য রিজার্ভ রাখা হত।

৬৩৪ সালে আজনাদায়নের যুদ্ধে বিজয় অর্জিত হওয়ার পর খালিদ তার ইরাকি বাহিনী থেকে ৪,০০০ অশ্বারোহী নিয়ে একটি বাহিনী গঠন করেন। আজনাদায়নের পর এই বাহিনীতে ৮,০০০ জন সৈনিক ছিল। প্রাচীন ইতিহাসবিদরা এই বাহিনীকে *শানদানকারীদের বাহিনী* বলে উল্লেখ করেছেন। ভাল অনুবাদের জন্য ইংরেজিতে একে *মোবাইল গার্ড* বলা হয়। এই বাহিনীকে খালিদ তার নিজস্ব কমান্ডের আওতায় রাখেন।

লিখিত দলিত অনুসারে দামেস্ক অবরোধের সময় সর্বপ্রথম এই বাহিনীকে ব্যবহার করা হয়। ইয়ারমুকের যুদ্ধের সময় এদের সর্বোত্তম উপযোগীতা দৃশ্যমান হয়। এই যুদ্ধে খালিদ তার অশ্বারোহী বাহিনীর গুরুত্ব ও সামর্থ্য অনুধাবন করে যুদ্ধের চরম প্রতিকূল অবস্থা ঘুরিয়ে আনতে সমর্থ হন। সৈনিকদেরকে এক পাশ থেকে অন্য পাশ এভাবে বিভিন্ন দিকে চালনা করে তিনি বাইজেন্টাইনদের পরাজিত করতে সক্ষম হন। পরবর্তী বছরগুলোতে এই বাহিনীর দ্রুত আক্রমণ ক্ষমতাকে অগ্রভাগে ব্যবহার করা হত। এটি বিরোধীপক্ষকে দ্রুত ছত্রভঙ্গ করে দিতে পারত যা বাইজেন্টাইনদের পরাজিত করতে সহায়ক হয়। হাজিরের যুদ্ধে মোবাইল গার্ড বাহিনী বাইজেন্টাইনদের বিরুদ্ধে বিজয়ী হয় এবং এই যুদ্ধে বাইজেন্টাইনদের একজন সৈনিক জীবিত ছিল না। দ্রুত হামলা করার ক্ষমতার কারণে মুসলিমরা সহজে অল্প ক্ষয়ক্ষতির মাধ্যমে সিরিয়া জয় করতে সক্ষম হয়। এর মধ্যে লোহা সেতুর যুদ্ধ অন্যতম। এরপর এন্টিওকের আত্মসমর্পণ করে।

খালিদ বিন ওয়ালিদ মিলিটারি স্টাফদের সংগঠিত করেন। এর পথ ধরে পরবর্তীতে সামরিক ইতিহাসে জেনারেল স্টাফ প্রথা চালু হয়। মূলত গোয়েন্দা অফিসার হিসেবে কাজ করার জন্য তিনি তার লড়াই করা অঞ্চলগুলো যেমন আরব, ইরাক, সিরিয়া ও ফিলিস্তিন থেকে দক্ষ ও বুদ্ধিমান লোকদের সংগ্রহ করেন। তাদের কাজ ছিল তথ্য সংগ্রহ করা, গুপ্তচরদের সংগঠিত ও কাজ বণ্টন করে এবং খালিদকে হালনাগাদ অবস্থা সম্পর্কে অবহিত রাখা। এরা সেনা সদরদপ্তরের বদলে তার ব্যক্তিগত স্টাফ ছিলেন এবং তিনি যেখানেই যেতেন তার সাথে তারা থাকতেন। লেভান্ট বিজয়ের পর খলিফা উমর কর্তৃক পদচ্যুত হওয়ার আগ পর্যন্ত মোবাইল গার্ড বাহিনী প্রায় চার বছর (৬৩৪ - ৬৩৮) খালিদ বিন ওয়ালিদের অধীনে ছিল।

খালিদের পদচ্যুতির পর এই শক্তিশালী রেজিমেন্টের সমাপ্তি ঘটে। এই বাহিনীর অন্যতম দক্ষ কমান্ডার কাকা ইবনে আমরকে ৬৩৭ সালে কাদিসিয়ার যুদ্ধে পারস্য ফ্রন্টে সাহায্যের জন্য অতিরিক্ত সৈন্য সহকারে পাঠানো হয়। এই যুদ্ধে তিনি গুরুত্বপূর্ণ ভূমিকা পালন করেন। এই বাহিনীর একটি অংশকে পরবর্তীতে পারস্য অভিযানে পাঠানো হয়। অধিকাংশ সদস্য ৬৩৯ – ৬৪০ এর প্লেগে মারা যায়। এর ফলে সিরিয়ার প্রায় ২৫,০০০ মুসলিম প্রাণ হারায়। এর ফলে বহু অধীনস্থ কমান্ডার যেমন জিরার ইবনে আযওয়ার মৃত্যুবরণ করে। তারা মিসর বিজয়ের সময় আমর ইবনুল আসের বাহিনীর সাথে যোগ দেন। রাশিদুন সেনাবাহিনীতে মোবাইল গার্ড বাহিনী নিঃসন্দেহে সর্বোৎকৃষ্ট অংশ ছিল।

## আরও দেখুন
* খালিদ বিন ওয়ালিদ
* রাশিদুন সেনাবাহিনী
* হেটাইরোই (আলেক্সান্ডার দ্য গ্রেটের সেনাবাহিনীর একটি এলিট অশ্বারোহী বাহিনী)
* মুসলিমদের সিরিয়া বিজয়

## তথ্যসূত্র


বিষয়শ্রেণী:অশ্বারোহী বাহিনী ও গঠন
বিষয়শ্রেণী:রাশিদুন খিলাফত
বিষয়শ্রেণী:মুসলিমদের সিরিয়া বিজয়
বিষয়শ্রেণী:মধ্যযুগীয় ইসলামের সামরিক ইতিহাস
বিষয়শ্রেণী:মিশরের সামরিক ইতিহাস
বিষয়শ্রেণী:ইরাকের সামরিক ইতিহাস
মেটে হুতোমপ্যাঁচা

**মেটে হুতোমপ্যাঁচা** (বৈজ্ঞানিক নাম: *Bubo coromandus*) বা **ভুমা প্যাঁচা** (ইংরেজি নাম: ****) Strigidae (স্ট্রিজিডি) গোত্র বা পরিবারের অন্তর্গত *[[Bubo]]* (বুবো) গণের অন্তর্গত বড় আকারের প্যাঁচা। মেটে হুতোমপ্যাঁচার বৈজ্ঞানিক নামের অর্থ *করোম্যান্ডলের হুতোমপ্যাঁচা* (লাতিন: *bubo* = হুতোমপ্যাঁচা, *coromandus* = করমন্ডল উপকূল)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৪ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, কিন্তু এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
thumb|জোড়া

## উপপ্রজাতি

মেটে হুতোমপ্যাঁচার উপপ্রজাতি দুইটি:

* *B. c. coromandus* (Latham, 1790) - পাকিস্তান, মধ্য ও উত্তর ভারত, দক্ষিণ নেপাল, আসাম ও বাংলাদেশের ঢাকা, খুলনা ও সিলেটের পত্রপতনশীল বনে দেখা যায়; চীনের পূর্বাঞ্চলে যে সদস্যগুলো দেখা যায় তারা সম্ভবত এ উপপ্রজাতির অন্তর্ভুক্ত।
* *B. c. klossi* (Robinson, 1911) - উত্তর ও পশ্চিম মায়ানমার, পশ্চিম থাইল্যান্ড ও মালয়েশিয়া।

## বিবরণ

মেটে হুতোমপ্যাঁচা কানঝুঁটিওয়ালা বড়সড় নিশাচর পাখি। এর দৈর্ঘ্য কমবেশি ৫৮ সেমি, ডানা ৪০ সেমি, ঠোঁট ৪.২ সেমি, লেজ ১১.৫ সেমি ও পা ৬.৮ সেমি। এর পিঠ ধূসরাভ-বাদামি। অতি সরু ছিটে দাগ ও বিচ্ছিন্ন কালচে বাদামি ছিটে দাগ দেখা যায়। দেহতল ধূসরাভ সাদা। সূক্ষ্ম আঁকাবাঁকা দাগ রয়েছে। কাঁধ ও ডানা বাদামি। ডানায় পীতাভ ও সাদাটে তিলা থাকে। লেজের পালকে আড়াআড়ি ডোরা রয়েছে। চোখ ফিকে হলুদ। ঠোঁট নীলচে-সাদা। আঙুল ফিকে বাদামি ও নখর কালচে বাদামি। স্ত্রী ও পুরুষ পাখির চেহারা অভিন্ন। ছানা সাদা কোমল পালকে ঢাকা তুলতুলে বলের মত দেখতে।

## স্বভাব

মেটে হুতোমপ্যাঁচা পুরোন আমবাগান, তেঁতুলবন, বাগান ও ঘন বনের বসবাস করে। সাধারণত পানির ধারে এর বিচরণ বেশি। সচরাচর একা কিংবা জোড়ায় জোড়ায় থাকে। গাছে বসে ভূমিতে শিকার খোঁজে ও লম্বা নখর দিয়ে শিকার ধরে খায়। এর খাদ্যতালিকায় রয়েছে ছোট স্তন্যপায়ী, পাখি, সরীসৃপ, বড় পোকা, জলজ পোকা ইত্যাদি। রাতে, বিশেষ করে ভোর ও গোধূলিতে এবং মেঘাচ্ছন্ন দিনে কর্মতৎপর থাকে। দিনে ছায়াঘেরা গাছে ঘুমায় ও সূর্যাস্তের একঘণ্টা আগে জেগে ওঠে। সচরাচর গম্ভীর স্বরে ডাকে: *ও-ও-ও-ও-ও-ও-ওওওওউ*। শীতকালে ও বর্ষাকালে বেশি ডাকে। নভেম্বর-এপ্রিল মাসে পানির ধারে বড় গাছের কোটরে এরা বাসা করে। এছাড়া শকুন, চিল ও ঈগলের পুরোন বাসায় সবুজ পাতার আস্তরণ দিয়ে ডিম পাড়ে। ডিমগুলো সাদা, সংখ্যায় ২টি। ডিমের মাপ ৫.৯ × ৪.৮ সেমি।

## তথ্যসূত্র

## বহিঃসংযোগ

* মেটে হুতোমপ্যাঁচার আরও আলোকচিত্র ।

বিষয়শ্রেণী:শিকারী পাখি
বিষয়শ্রেণী:প্যাঁচা
বিষয়শ্রেণী:এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:চীনের পাখি
বিষয়শ্রেণী:নেপালের পাখি
বিষয়শ্রেণী:মালয়েশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:বুবো
বিষয়শ্রেণী:১৭৯০-এ বর্ণিত পাখি
কুরাইশ (দ্ব্যর্থতা নিরসন)

**কুরাইশ** বা **কুরাঈশ** (**কোরায়েশ**, **কুরেশি** হিসাবে পরিচিত) উল্লেখ করতে পারে:

* কুরাইশ বংশ, মক্কার প্রভাবশালী গোষ্ঠী ছিল যখন মুহাম্মাদ  জন্মগ্রহণ করেন।
* কুরাইশ (সূরা), পবিত্র কুরআন শরীফের ১০৬ তম সূরা।
এমভি ইয়র্ক

**এমভি ইয়র্ক** হল তরল গ্যাস পরিবহনকারী একটি ট্যাংকার। ২০১০ সালের শেষের দিকে জাহাজটি সোমালিয়ার জলদস্যুরা দখল করে ও তাদের বিভিন্ন জলদস্যু কার্যক্রম পরিচালনার জন্য এটিকে মাতৃজাহাজে (সাহায্যকারী জাহাজ) পরিনত করে।

২৩শে অক্টোবর, ২০১০ সালে জাহাজটি কেনিয়ার মমবাসা থেকে সেশেলের মাহিতে যাওয়ার পথে কেনিয়ার উপকূলের ২৫০ মাইল দূর থেকে সোমালিয়ার জলদস্যুরা দখল করে নেয়। সম্ভবত জলদস্যুরা একটি ছোট মাছ ধরার নৌকার সাহায্যে কৌশলে এমভি ইয়র্ককে দখল করে নেয়। এসকল নৌকা সাধারনত সোমালিয়ার উপকূলে অবৈধভাবে মাছ ধরার জন্য ব্যবহৃত হয়। ইয়র্ককে জলদস্যুরা তাদের মাতৃজাহাজ হিসেবে ব্যবহার করছে এই ধারনাটি প্রতিষ্ঠিত হয় মূলত ২০১০ সালের ডিসেম্বরের দিকে এবং এ সম্পর্কে সুনির্দিষ্ঠ তথ্য পাওয়া যায় জানুয়ারি ২০১১ সালে। জলদস্যুরা সেসময় *এমভি বেলুগা নমিনেসন* নামে একটি জাহাজ ভারত মহাসাগর থেকে নিয়ন্ত্রণে নেয় কিন্তু জাহাজে যথেষ্ট পরিমাণ জ্বালানি ছিল না বলে তারা সেটিকে সেখান থেকে সরাতে পারছিল না। এরপর জলদস্যুরা এমভি ইয়র্কের সাহায্যে আটক করা জাহাজে জ্বালানি সরবরাহ করে সোমালিয়ার দিকে নিয়ে যেতে বাধ্য করে।

এমভি ইয়র্ক জলদস্যুদের বহরে যুক্ত হওয়ার পর অনেক বিশ্লেষকরা মনে করেন, তাদের সক্ষমতা আগের চেয়ে বৃদ্ধি পেয়েছে কারণ পূর্বে তারা ছোট ছোট নৌকার সাহায্যে কোন জাহাজকে আক্রমণ করত ও তা দখল করে নিত কিন্তু ইয়র্কের মত আধুনিক জাহাজ দখল করার পর তাদের সক্ষমতা বেড়ে গিয়েছে বহুগুন। এরকম বণিক জাহাজ তাদের মাতৃ জাহাজ হিসেবে ব্যবহারের ফলে তাদের গতি ও আরো অনেক সকার্যক্রম বৃদ্ধি পেয়েছে উল্লেখযোগ্যভাবে। এছাড়া নেভিগেশন প্রযুক্তি ব্যবহার করে তারা বর্তমানে সমুদ্রের আবহাওয়ার গতি প্রকৃতিও নির্ণয় করতে পারছে। এ জাহাজ ব্যবহার করে তারা এমভি ইয়র্কের সমপরিমান জাহাজকে ভারী অস্ত্রশস্ত্রসহ আক্রমণ করতে পারছে সহজেই। এছাড়া জলদস্যু প্রতিরোধকারী দলের সদস্যরাও আর আগের মত জলদস্যু নিমূর্লে আক্রমণ করতে পারছে না কারণ এরকম বড় জাহাজে জিম্মী অনেক বন্দি থাকার সম্ভবনা রয়েছে।

২০১০ এর শেষের দিকে এমভি ইয়র্কের সাথে সাথে আরো চারটি বাণিজ্য জাহাজ জলদস্যুরা তাদের মাতৃজাহাজ হিসেবে ব্যবহার শুরু করেছে যার সবগুলোই দখল করা। জাহাজগুলো হল, রাসায়নিক পণ্য পরিবাহী ট্যাংকার *এমভি হানিবল ২*, ট্যাংকার *এমভি পোলার*, রাসায়নিক পণ্য পরিবাহী ট্যাংকার *এমটি মটিভেটর* ও *এমভি ইজুমি*।

## তথ্যসূত্র

বিষয়শ্রেণী:জলদস্যু জাহাজ
বিষয়শ্রেণী:জলদস্যুতা
বিষয়শ্রেণী:ট্যাংকার
বিষয়শ্রেণী:সোমালিয়ায় জলদস্যুতা
বিষয়শ্রেণী:২০০০-এর জাহাজ
বিষয়শ্রেণী:২০১০-এ সামুদ্রিক ঘটনা
বিষয়শ্রেণী:২০১১-এ সামুদ্রিক ঘটনা
ক্রেপাসকুলার

[thumb|250px|পূর্ণাঙ্গ [জোনাকি পোকা -একটি ক্রেপাসকুলার বা গোধূলিকালীন পতঙ্গ]]

গোধূলিকালীন () প্রাণী হল তারা, যারা প্রধানত গোধূলির সময়ে অর্থাৎ ভোরে এবং সন্ধ্যায় সক্রিয় থাকে।

## ব্যুৎপত্তি এবং প্রয়োগবিধি
Crepuscular শব্দটি লাতিন *Crepusculum*, অর্থ গোধূলি, থেকে উদ্ভূত হয়েছে। এর অর্থ সাধারণত দিনের উজ্জ্বল আলোতে এবং রাতের গভীর অন্ধকারে সক্রিয় দিবাচর ও নিশাচর প্রাণী থেকে ভিন্নতা প্রকাশ করে। এই ভিন্নতা অবশ্য পরম কিছু নয়, কারণ গোধূলিকালীন প্রাণীরা তীব্র চন্দ্রালোকে রাতে অথবা দিনের ম্লান আলোতেও সক্রিয় হয়ে উঠতে পারে। এই শব্দের ব্যবহার অনেকটাই অস্পষ্ট, উদাহরণস্বরূপ, কিছু প্রাণী রয়েছে যাদেরকে নিশাচর বলা হয়, তারা আসলে গোধূলিকালীন প্রাণী।

গোধূলিকালীন আচরণের বিশেষ শ্রেণীর মধ্যে অন্তর্ভুক্ত রয়েছে প্রভাতি বা ম্যাটুটিনাল এবং সান্ধ্যকালীন বা ভেসপেরটাইন যারা যথাক্রমে ভোর এবং সন্ধ্যাকালে সক্রিয় থাকে। যারা ভোর এবং সন্ধ্যা, উভয় সময়েই সক্রিয় থাকে তাদের বাইমোডাল সক্রিয়তার ধরন রয়েছে বলে মনে করা হয়।

## অভিযোজনের সাথে প্রাসঙ্গিকতা
সক্রিয়তার বিভিন্ন ধরনকে মূলত শিকারীবিরোধী অভিযোজন বলে ধারণা করা হয়, যদিও এর কিছু কিছু শিকারী অভিযোজনও হতে পারে। অনেক শিকারী প্রাণী খাদ্য সংগ্রহে প্রধানত রাতের আঁধারে বের হয়, আবার অন্যান্যরা বের হয় পূর্ণ সূর্যালোকে। এভাবে, ক্রেপাসকুলার বা গোধূলিকালীন স্বভাব শিকারের চাপ কমিয়ে এসব প্রাণীর পপুলেশন বৃদ্ধি করে। এই ঘটনা একটা নতুন ভারসাম্য আসার আগ পর্যন্ত সেসব শিকারীদেরকে উত্তম খোরাকের সুযোগ করে দেয় যারা তাদের মনোযোগ ক্রেপাসকুলার শিকারের উপর নিবদ্ধ রাখে। এরকম পরিবর্তীত ভারসাম্য ইকোলজিতে সর্বত্র বিদ্যমান।

কতিপয় শিকারী প্রজাতি অন্যান্য শিকারীদের সাথে প্রতিযোগীতার ফলে নিজস্ব স্বভাবকে বিন্যস্ত করে নেয়। উদাহরণ হিসেবে বলা যায় গ্যালাপাগোস দ্বীপে
পুঞ্জেরর উপর নির্ভরশীল শর্ট-ইয়ারড পেঁচার কথা যারা এমনিতে সাধারণত দিবাচর, কিন্তু গ্যালাপাগোস হকের বাসস্থান শান্তা ক্রুজের মতোন অন্যান্য দ্বীপপুঞ্জে এরা গোধূলিকালীন বা ক্রেপাসকুলার হয়।

শিকারের সাথে সংশ্লিষ্টতা ছাড়াও গরম অঞ্চলে ক্রেপাসকুলার সক্রিয়তা তাপীয় পীড়ন এড়ানোর জন্য অন্যতম উপায়।

## ক্রেপাসকুলার আচরণের সংঘটন
আমাদের পরিচিত অনেক স্তন্যপায়ী প্রজাতি ক্রেপাসকুলার। এদের মধ্যে রয়েছে, কিছু বাদুড়, হ্যামস্টার (ধেড়ে ইঁদুরের মতো প্রাণী), বিড়াল, কুকুর, খরগোশ, ফেরেট (নকুল-জাতীয় সাদা রঙের প্রাণীবিশেষ), গিনিপিগ, এবং ইঁদুর। অন্যান্য স্তন্যপায়ী ক্রেপাসকুলারের মধ্যে আছে ওসেলট (মধ্য আমেরিকার চিতাবাঘের মতো একজাতের বেড়াল), প্রসিমিয়ান, লাল পান্ডা, ভালুক, হরিণ, মুজ (আমেরিকার হরিণবিশেষ), চিনচিলা (দক্ষিণ আমেরিকার কাঠবিড়ালসদৃশ জন্তুবিশেষ), নেংটি ইঁদুর, স্কাংক (উত্তর আমেরিকার ভোঁদড়জাতীয় প্রাণীবিশেষ), ওয়ামব্যাট, কুয়ল, চিত্রা হায়েনা, ববক্যাট, টেনরেসিডা, কেপিবারা, আফ্রিকান বন্য কুকুর, সিটাটুঙ্গা, এবং বিলুপ্ত তাসমানিয়ান বাঘ। ক্রেপাসকুলার পাখির মধ্যে কমন নাইটহক, চিমনি সুইফট, আমেরিকান উডকক, এবং স্পটেড ক্রেক উল্লেখযোগ্য।

অনেক মথ, গুবরে পোকা, মাছি, এবং অন্যান্য কীটও গোধুলিচারি, মূলত ভেসপেরটাইন।

## তথ্যসূত্র

বিষয়শ্রেণী:প্রাণীবিদ্যা
বিষয়শ্রেণী:জীববিজ্ঞান
বিষয়শ্রেণী:প্রাণী-আচরণ বিজ্ঞান
বিষয়শ্রেণী:রাত
ক্যারিবিয়ান প্রিমিয়ার লিগ

**ক্যারিবিয়ান প্রিমিয়ার লিগ** (সংক্ষেপে **সিপিএল** অথবা **সিপিএলটি২০**) ওয়েস্ট ইন্ডিজ ক্রিকেট বোর্ড দ্বারা ক্যারিবীয় অনুষ্ঠিত বার্ষিক টি২০ ক্রিকেট টুর্নামেন্ট। এটি ২০১৩ সালে প্রথম অনুষ্ঠিত হয় এবং এটি ক্যারিবিয়ান টুয়েন্টি২০ এর প্রতিস্থাপিত টুর্নামেন্ট। বর্তমানে এটির স্পন্সর হিরো মটোকর্প এবং অফিশিয়ালভাবে টুর্নামেন্টের নাম **হিরো সিপিএল২০**। প্রথম আসরে জ্যামাইকা তালাওয়াস গায়ানা আমাজন ওয়ারিয়র্সকে হারিয়ে চ্যাম্পিয়ন হয়।

## ইতিহাস
ওয়েস্ট ইন্ডিজ ক্রিকেট বোর্ড প্রথম সেপ্টেম্বর ২০১২ সালে ক্যারিবিয়ান প্রিমিয়ার লিগের জন্য পরিকল্পনা ঘোষণা করে। ডিসেম্বর ১৩, ২০১২ তারিখে ওয়েস্ট ইন্ডিজ ক্রিকেট বোর্ড লিগে অর্থায়নের জন্য, ভেরুস ইন্টারন্যাশনালের প্রতিষ্ঠাতা আজমল ​​খানের সঙ্গে একটি চুক্তি চূড়ান্ত করেছে বলে ঘোষণা দেয়। চুক্তির অংশ হিসেবে, ওয়েস্ট ইন্ডিজ ক্রিকেট বোর্ড বর্তমান তহবিলে বার্ষিক ২০ রিটেইনার চুক্তি ছাড়াও খেলোয়াড়দের জন্য অতিরিক্ত রিটেইনার চুক্তির জন্য ভেরুস ইন্টারন্যাশনালের থেকে অতিরিক্ত তহবিল পাবে।

টুর্নামেন্টের জন্য তারিখ ২৯ জুলাই থেকে ২৬ আগস্ট নিশ্চিত করা হয়। ২০১৫ টুর্নামেন্ট ২১ জুন থেকে ২৬ জুলাই অনুষ্ঠিত হবে।

## দলসমূহ
টুর্নামেন্টে ছয় ফ্রেঞ্চাইজিসহ প্রতি দলে ১৫জন চুক্তিবদ্ধ খেলোয়াড় রয়েছে। এছাড়া প্রতি দলে সর্বোচ্চ ৪জন বিদেশি খেলোয়াড় ও ২৩ বছর বয়সের নিচে ৪ জন খেলোয়াড়ের অন্তর্ভুক্ত রয়েছে। প্রতিটি দল একজন স্থানীয় এবং একজন আন্তর্জাতিক ফ্রেঞ্চাইজি খেলোয়াড় রয়েছে। দল গঠনের খসড়া হয় ৫ জুন ২০১৩ তারিখে।





## মাঠ

## টুর্নামেন্টের ফলাফল

## তথ্যসূত্র

বিষয়শ্রেণী:ক্যারিবিয়ান প্রিমিয়ার লিগ
বিষয়শ্রেণী:চ্যাম্পিয়নস লিগ টুয়েন্টি২০
বিষয়শ্রেণী:ওয়েস্ট ইন্ডিজে ক্রিকেট
বিষয়শ্রেণী:২০শ শতাব্দীতে ওয়েস্ট ইন্ডিয়ান ক্রিকেট
বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:পেশাদার ক্রিকেট লিগ
এমব্রোজ লাইট (জাহাজ)

**এমব্রোজ লাইট** ছিল কলম্বিয়ার বিদ্রোহীদের দ্বারা পরিচালিত একটি ব্রাইজেনটাইন (দুই মাস্তুল বিশিষ্ঠ ভেসেল বা জাহাজ)। ১৮৮৫ সালে যুক্তরাষ্ট্রের নৌবাহিনীর *ইউএসএস এলিয়েন্স* (ছোট গানবোট) নামক জাহাজ এটিকে জলদস্যুতার অভিযোগে আটক করে। পরবর্তীতে একটি আদালত জলদস্যুতার অভিযোগ বাতিল করে দেয়।

## আটক
২৪শে এপ্রিল দক্ষিণ আটলান্টিক স্কোয়াড্রনের কমান্ডার লুইস ক্লার্ক কলম্বিয়ার ক্যারিবীয় উপকূলের কার্টাগেনার উদ্দেশ্যে যাত্রা করেছিলেন। হঠাৎ এলিয়েন্সের সদস্যরা কালো কাপড়ে লাল ক্রস চিহ্ন আঁকা পতাকা সংবলিত এমব্রোজ লাইটকে দেখতে পায়। পতাকা দেখে নৌবাহিনীর সদস্যরা এটিকে জলদস্যুদের জাহাজ বলে মনে করেন, কারণ তখনকার সময়ে জলদস্যুরা কোন জাহাজ আক্রমণের প্রাক্কালে জলি রজার নামে এ ধরনের পতাকার ব্যবহার করত। আমেরিকানরা যুদ্ধের প্রস্ততি নিতে শুরু করেন কিন্তু কাছাকাছি আসার পর তারা এমব্রোজ লাইট থেকে কলম্বিয়ার কল সাইন শুনতে পান ও এমব্রোজ লাইটও এলিয়েন্সকে দেখে থেমে যায়। কমান্ডার ক্লার্ক, লেফটেনান্ট এম. ফিশারের নেতৃত্বে একটি অনুসন্ধানী দল এমব্রোজ লাইটে প্রেরণ করেন। দলটি এমব্রোজ লাইটে সন্ধান করে জাহাজটিকে সশস্ত্র ও ৬০ জন সশস্ত্র লোককে খুঁজে পান। অস্ত্রের একটি বড় চালান আবিষ্কার করেন। কলম্বিয়ার বিদ্রোহীরা তাদের নেতা পেদ্রু লারর পত্র দেখান ও কার্টাগেনাতে অবরোধের অনুমতি চান। কিন্তু কমান্ডার ক্লার্ক পত্রটি উপেক্ষা করে বিদ্রোহীদের বন্দি ও এমব্রোজ লাইটকে উপহার হিসেবে আটক করেন। ক্লার্ক লেফটেনান্ট ফিশারের সাথে আরো দশ জন সদস্য দিয়ে এমব্রোজ লাইটের ক্যাপ্টেন নিয়োগ করেন এবং নিউ ইয়র্কের দিকে যাত্রা করে।

## আদালতের রায়
আদালতে এটি নিয়ে বিচার উস্থাপিত হলে, আদালত বলেন, ইউএসএস এলিয়েন্স জাহাজটি আটক করে কোন ভুল করেনি কারণ বিদ্রোহীদের নেতা পেদ্রু লারার এরকম একটি যুদ্ধ জাহাজ পরিচালনার অনুমতি নেই। রায়ে আরো বলা হয়, একটি নির্দিষ্ট পরিমাণ জড়িমানার বিনিময়ে জাহাজটি এর কলম্বিয়ার মালিকের কাছে ফেরত পাঠানো হবে। এছাড়া আদালত রুল জাড়ি করেন, কলোম্বিয়ার গৃহযুদ্ধের সময় সৈন্যদের আনা নেওয়ায় জাহাজটি ব্যবহৃত হবে। যখন কার্টাগেনাতে যুদ্ধ ছড়িয়ে পরে তখন যুক্তরাষ্ট্রের পররাষ্ট্রমন্ত্রী *থমাস এফ. বেয়ার্ড* এমব্রোজ লাইট ও এর বন্দিদের মুক্ত করে দেন।

এই সিদ্ধান্তটি শুধুমাত্র যুক্তরাষ্টের জলদস্যু আইনের অওতায় নেওয়া হয়েছিল, যেখানে উল্লেখ রয়েছে কাকে জলদস্যু বলা যাবে এবং কাকে বলা যাবে না।

## তথ্যসূত্র

* 

বিষয়শ্রেণী:জলদস্যুতা
বিষয়শ্রেণী:জলদস্যু জাহাজ
বিষয়শ্রেণী:কলম্বিয়ার ইতিহাস
বিষয়শ্রেণী:১৮৮৫-এ সামুদ্রিক ঘটনা
বিষয়শ্রেণী:প্রাণহানিবিহীন লড়াই ও সংঘাত
বিষয়শ্রেণী:ক্যারিবীয় জলদস্যুতা
বিষয়শ্রেণী:মার্কিন যুক্তরাষ্ট্রের নৌবাহিনী কর্তৃক আটককৃত জাহাজ
রজার ওয়াই. তিসিয়েন

থাম্ব|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮
**রজার ওয়াই. তিসিয়েন** (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন।

## জন্ম ও শিক্ষাজীবন
তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন।

## পুরস্কার ও সম্মাননা
* নোবেল পুরস্কার, (২০০৮)

## তথ্যসূত্র

## সম্পর্কিত প্রকাশনা
*

## বহিঃসংযোগ

*Nobel Prize in Chemistry, 2008
* Tsien lab Website
* Dr H.P. Heineken Prize for Biochemistry and Biophysics 2002
*Tsien Nobel Prize lecture
* The Wolf Prize in Medicine in 2004 (detail) 
* Research done by Roger Y. Tsien 
* The Chemistry of Fluorescent Indicators: the Work of Roger Y. Tsien 

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫২-এ জন্ম
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০১৬-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন প্রাণরসায়নবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
পিটার আগ্রি

থাম্ব|পিটার অ্যাগ্র জার্মানির লিন্ডাউতে ৬১ তম লিন্ডাউ নোবেল বিজয়ী সভায় ম্যালেরিয়া নিয়ে বক্তৃতা দিচ্ছেন
**পিটার আগ্রি** একজন মার্কিন চিকিৎসক, অধ্যাপক এবং আণবিক জীববিজ্ঞানী। তিনি ২০০৩ সালে রসায়নে নোবেল পুরস্কার লাভ করেন।

## জীবনী
আগ্রি মার্কিন যুক্তরাষ্ট্রের মিনেসোটা অঙ্গরাজ্যের নর্থফিল্ড শহরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৭৪ সালে ডক্টর অব মেডিসিন ডিগ্রি লাভ করেন।

## তথ্যসূত্র

## বহিঃসংযোগ
* Nobel Prize Inspiration Initiative
* Johns Hopkins Malaria Research Institute
* Bringing Health Research to the Renewed U.S.-Myanmar Relationship, June 2012, *Science & Diplomacy*
* Johns Hopkins Media Story on his Nobel prize
* Nobel citation
* Agre Nobel Prize lecture
* Nobel laureate: Gov't, science research clash post September 11 The Daily Cardinal
* Webpage at Duke
* Coverage of October 21, 2005 speech by ''The Chronicle'', Duke's student newspaper
* Video interview with Stephen Colbert October 19, 2006
* Video intervista a Peter Agre su Asia.it 

বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:নোবেল বিজয়ী রসায়নবিদ
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন আণবিক জীববিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:মার্কিন লুথারান
বিষয়শ্রেণী:পাকিস্তান একাডেমি অফ সায়েন্সেসের বিদেশী সভ্য
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:২১শ শতাব্দীর মার্কিন রসায়নবিদ
রডরিক ম্যাকিনন

থাম্ব|রডরিক ম্যাককিনন স্টকহোম বিশ্ববিদ্যালয়ে 'বিদ্যুৎ এবং জীবিত কোষে বিদ্যুৎ' নিয়ে বক্ত্ৃতা দিচ্ছেন, ৪ ফেব্রুয়ারি, ২০০৬
**রডরিক ম্যাকিনন** রকফেলার বিশ্ববিদ্যালয় এর মলিকুলার নিউরোবায়োলজি এবং বায়োফিজিক্সের একজন অধ্যাপক। তিনি ২০০৩ সালে রসায়নে নোবেল পুরস্কার লাভ করেন।

## জীবনী
ম্যাকিনন ম্যাসাচুসেটসের বারলিংটনে জন্মগ্রহণ করেন। তিনি ব্র্যান্ডেইজ বিশ্ববিদ্যালয় থেকে ১৯৭৮ সালে প্রাণরসায়নে ব্যাচেলর্স ডিগ্রি লাভ করেন। তিনি ১৯৮২ সালে ডক্টর অব মেডিসিন ডিগ্রি লাভ করেন। ১৯৮৯ সালে হার্ভার্ড বিশ্ববিদ্যালয় এ শিক্ষক হিসেবে নিয়োগ লাভ করেন।

## তথ্যসূত্র

## বহিঃসংযোগ
* Biography and Bibliographic Resources, from the Office of Scientific and Technical Information, United States Department of Energy
* Interview with Roderick MacKinnon by Harry Kroto Freeview video provided by the Vega Science Trust.
* Website of his lab at The Rockefeller University
* Ion Channel Chemistry: The Electrical System of Life  Transcribed video of a May 2008 talk by MacKinnon, sponsored by the Oregon State University Libraries.
* Nobel Lecture by Roderick MacKinnon, 2003

বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী রসায়নবিদ
বিষয়শ্রেণী:১৯৫৬-এ জন্ম
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:মার্কিন উদ্ভাবক
বিষয়শ্রেণী:মার্কিন স্নায়ুবিজ্ঞানী
বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:টাফটস ইউনিভার্সিটি স্কুল অফ মেডিসিনের প্রাক্তন শিক্ষার্থী
বিষয়শ্রেণী:ম্যাসাচুসেটসের বিজ্ঞানী
বিষয়শ্রেণী:ম্যাসাচুসেটসের ব্যবসায়ী
বিষয়শ্রেণী:২১শ শতাব্দীর মার্কিন পদার্থবিজ্ঞানী
অ্যালান ম্যাকডিয়ারমিড

**অ্যালান গ্রাহাম ম্যাকডিয়ারমিড** একজন রসায়নবিদ। তিনি ২০০০ সালে রসায়নে নোবেল পুরস্কার লাভ করেন।

## জীবনী
তিনি ইউনিভার্সিটি অব উইসকনসিন, ম্যাডিসন থেকে অজৈব রসায়নে ১৯৫২ সালে মাস্টার্স ও ১৯৫৩ সালে পিএইচডি ডিগ্রি অর্জন করেন। তিনি ১৯৫৫ সালে কেমব্রিজ বিশ্ববিদ্যালয় থেকে আবার পিএইচডি ডিগ্রি অর্জন করেন। তিনি ইউনিভার্সিটি অব সেন্ট অ্যান্ড্রুজ এর রসায়ন অনুষদে এক বছর শিক্ষকতা করেন। তিনি পরে পেন্সিল্‌ভেনিয়া বিশ্ববিদ্যালয় এ শিক্ষক হিসেবে যোগ দেন, যেখানে ১৯৬৪ সালে পূর্ণ অধ্যাপক পদে উন্নীত হন। এখানে তিনি ৪৫ বছর পর্যন্ত শিক্ষকতা করেন। ২০০২ সালে ইউনিভার্সিটি অব টেক্সাস অ্যাট ডালাস এ শিক্ষক হিসেবে যোগ দেন।

## তথ্যসূত্র

## বহিঃসংযোগ

* Biography on Nobel Prize website 
* MacDiarmid Nobel Prize lecture
* McDiarmid Institute Web Site
*  from the *[[Dictionary of New Zealand Biography]]*
* Photograph, Biography and Bibliographic Resources, from the Office of Scientific and Technical Information, United States Department of Energy
* MacDiarmid's Page at The University of Texas at Dallas
* MacDiarmid's page at the University of Pennsylvania
* New Zealand Edge biography
* List of MacDiarmid's publications
* Interview with Alan MacDiarmid Freeview video provided by the Vega Science Trust.
* Kiwi Nobel winner MacDiarmid dies 
* Alan MacDiarmid Image Collection Finding Aid at the Othmer Library, Chemical Heritage Foundation

বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৭-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:রাদারফোর্ড পদকপ্রাপ্ত
বিষয়শ্রেণী:পেন্সিল্‌ভেনিয়ায় দুর্ঘটনাজনিত মৃত্যু
বিষয়শ্রেণী:ঝরনা থেকে দুর্ঘটনাজনিত মৃত্যু
বিষয়শ্রেণী:ভিক্টোরিয়া ইউনিভার্সিটি অব ওয়েলিংটনের প্রাক্তন শিক্ষার্থী
বিষয়শ্রেণী:ইউনিভার্সিটি অব টেক্সাস, ডালাসের শিক্ষক
বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক
বিষয়শ্রেণী:পলিমার বিজ্ঞানী ও প্রকৌশলী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:নিউজিল্যান্ডের নোবেল বিজয়ী
বিষয়শ্রেণী:নিউজিল্যান্ডীয় বংশোদ্ভুত আমেরিকান
বিষয়শ্রেণী:নিউজিল্যান্ডীয় রসায়নবিদ
বিষয়শ্রেণী:অর্ডার অব নিউজিল্যান্ডের সদস্য
বিষয়শ্রেণী:সিডনি সাসেক্স কলেজ, কেমব্রিজের প্রাক্তন শিক্ষার্থী
বিষয়শ্রেণী:সেন্ট অ্যাণ্ড্রুজ বিশ্ববিদ্যালয়ের শিক্ষাবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:রয়েল সোসাইটির সভ্য
বিষয়শ্রেণী:ওয়েলিংটনের ভিক্টোরিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সেন্ট_অ্যান্ড্রুজ_বিশ্ববিদ্যালয়ের_শিক্ষায়তনিক
বন নীতিমালা

**বন নীতিমালা** হল পরিবেশ ও উন্নয়নের উপর জাতিসংঘের সম্মেলন (UNCED) বা ধরিত্রী সম্মেলনে প্রসূত একটি দলিলের অনানুষ্ঠানিক নাম। দলিলটির মূল নাম *সব ধরনের বনের [[বন ব্যবস্থাপনা|ব্যবস্থাপনা]], [[সংরক্ষণ]] এবং [[টেকসই উন্নয়ন|টেকসই উন্নয়নে]]র তরে বৈশ্বিক ঐকমত্যের জন্য নীতিমালার অ-আইনত আরোপিত প্রামাণিক বিবৃতি* (১৯৯২)। এটি একটি অ-আইনত বাধ্যবাধকতাপূর্ণ দলিল যা সংরক্ষণ এবং টেকসই উন্নয়ন বনবিজ্ঞানের জন্য বেশ কিছু সুপারিশ করেছে।

উন্নয়নশীল দেশগুলো “গ্রুপ অভ ৭৭” এর মাধ্যমে বন অভয়ারণ্যগুলো সরিয়ে রাখার নিমিত্তে বর্ধিত বৈদেশিক সাহায্য চেয়ে বসলে দলিলটির আলাপ-আলোচনা জটিল রূপ পরিগ্রহ করে। উন্নত জাতিগুলো সেসব দাবীর বিরোধিতা করে, এবং চূড়ান্ত দলিলটি শেষ পর্যন্ত আপোসের মাধ্যমে মীমাংসা হয়।

এই বন নীতিমালার ফলস্বরুপ পরবর্তীকালে ১৯৯৪ সালে মন্ট্রিল প্রক্রিয়া শুরু হয়।

## তথ্যসূত্র

বিষয়শ্রেণী:বনবিজ্ঞান
মন্ট্রিল প্রক্রিয়া

**মন্ট্রিল প্রক্রিয়া** () হল টেকসই বন ব্যবস্থাপনার উপর একটি স্বত:স্ফূর্ত চুক্তি। এটি *[[শীতপ্রধান বন|শীতপ্রধান]] ও [[উত্তুরে বন]]গুলোর [[সংরক্ষণ]] এবং টেকসই ব্যবস্থাপনার জন্য মানদন্ড ও সূচকের উপর কার্যকরী দল* হিসেবেও পরিচিত। ১৯৯২ সালের ধরিত্রী সম্মেলনে উদ্ভূত বন নীতিমালার ফলস্বরূপ ১৯৯৪ সালের জুন মাসে সুইজারল্যান্ডের জেনেভায় এটি বিরচিত হয়। ২০১২ পর্যন্ত এর সদস্য দেশগুলো হল আর্জেন্টিনা, অস্ট্রেলিয়া, কানাডা, চিলি, চীন, জাপান, দক্ষিণ কোরিয়া, মেক্সিকো, নিউজিল্যান্ড, রাশিয়া, যুক্তরাষ্ট্র, এবং উরুগুয়ে।

সদস্য দেশগুলোকে বিবেচনায় নিলে এদের মধ্যে রয়েছেঃ 
* পৃথিবীর ৯০ শতাংশ শীতপ্রধান এবং উত্তুরে বন (ক্রান্তীয় বনসহ) 
* পৃথিবীর মোট বনের ৬০ শতাংশ 
* পৃথিবীর মোট জনসংখ্যার ৩৫ শতাংশ 
* পৃথিবীর কাঠ এবং বনজ দ্রব্যের বাণিজ্যের ৪৫ শতাংশ

## তথ্যসূত্র

বিষয়শ্রেণী:বনবিজ্ঞান
বিষয়শ্রেণী:বিশ্ব বনবিজ্ঞান
বিষয়শ্রেণী:আন্তর্জাতিক পরিবেশ আইন
বিষয়শ্রেণী:বন সংরক্ষণ
সিএসএস ম্যাকরে

**সিএসএস ম্যাকরে** ছিল যুক্তরাষ্ট্রের গৃহযুদ্ধের সময়কার একটি কনফেডারেট গানবোট। গানবোটটিতে একটি ৯-ইঞ্চি সেমআথবার ও ছয়টি ৩২-পাউন্ড স্মোথবার কামান ছিল।

মূলত মেক্সিকান বিদ্রোহীদের পতাকা লাগানো (*মার্কিস ডি লা হাভানা* নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর *ইউএসএস সারাতুগা* জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব *স্টিফেন আর. মেলরি* সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে।

## References

বিষয়শ্রেণী:জলদস্যু জাহাজ
বিষয়শ্রেণী:মার্কিন যুক্তরাষ্ট্রের গৃহযুদ্ধ
বিষয়শ্রেণী:১৮৬১-এর জাহাজ
কুইদাগ মার্সেন্ট

**কুইদাগ মার্সেন্ট** (**কারা মার্সেন্ট** বা **অ্যাডভেঞ্চার প্রাইজ** নামেও পরিচিত) ছিল একটি ভারতীয় বণিক জাহাজ যার মালিক ছিলেন কৈর্গি নামের এক ব্যক্তি। ৩০শে জানুয়ারি, ১৬৯৮ সালে স্কটিশ প্রাইভেটিয়ার ক্যাপ্টেন উইলিয়াম কিড জাহাজটি দখল করেন। জাহাজটি দখলের পর উইলিয়াম কিড নিউ ইয়র্কে যাত্রা করে তাকে প্রাইভেটিয়ার নিযুক্তকারী শাষকের সাথে সাক্ষাত করে জাহাজের রত্নভান্ডার বুঝিয়ে দেন। জাহাজটি দখলের ফলে আফ্রিকা ও ভারতীয় উপকূলে ব্রিটিশ সাম্রাজ্যের বিরুদ্ধে বিতর্ক শুরু হয় ও তাদের সুষ্ঠ বাণিজ্য ব্যাহত হয়। যদিও ক্যাপ্টেন কিড জাহাজ আটকের এই ঘটনাটিকে বৈধই মনে করতেন। কোন কোন জায়গায় এই খবরও ছড়িয়ে পরে যে, ক্যাপ্টেন কিড একজন জলদস্যু। পরবর্তীতে অবশ্য জলদস্যুতার ও হত্যার অভিযোগে ক্যাপ্টেন কিডকে ফাঁসিতে ঝুলিয়ে মৃত্যুদণ্ড দেওয়া হয়।

ক্যাপ্টেন কিড জাহাজটি তার নিযুক্ত বণিকদের তত্বাবধানে রেখে যান এবং বাকী ধনরত্ন লুকিয়ে ফেলেন। এদিকে কিড জেলে বন্দি থাকা অবস্থায় তাকে প্রথমে নিউ ইয়র্ক ও পরবর্তীকালে ইংল্যান্ড নিয়ে যাওয়া হয়। সেসময় নিউ ইয়র্কের গভর্নর লর্ড রিচার্ড বেলোমন্ট জাহাজের অবস্থান জানার জন্য চেষ্টা চালায় কিন্তু তিনি ব্যর্থ হন। অন্যদিকে নিউ ইয়র্কে খবর ছড়িয়ে পরে বণিকের জাহাজের সমস্ত ধনরত্ন ব্রিক্রি করে দিচ্ছে এবং জাহাজটি পুড়িয়ে ফেলছে। খবরের সত্যতা প্রমাণের জন্য লর্ড বেলোমন্ট একটি জাহাজকে পাঠান। কুইদাগ মাসেন্ট-এর সঠিক অবস্থান ইতিহাসবিদদের কাছে একটি একটি রহস্য ছিল কিন্তু ২০০৭ সালের ডিসেম্বরে ডোমিনিকান প্রজাতন্ত্রের ক্যাটালিনা দ্বীপপুঞ্জ থেকে কুইদাগের মত একটি জাহাজের ধংস্বশেষ উদ্ধার করা হয়।

## পদটীকা

## তথ্যসূত্র
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্র ব্যবহার করেছেন তার তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্র থেকে নেয়া হয়েছে তা "পাদটীকা" দ্রষ্টব্য।

* Zacks, Richard. 2002. *[http://books.google.com/books?id=8bu7WAHrd9kC&pg=PA153&lpg=PA153&dq=%22Quedagh+Merchant%22&source=bl&ots=nwB9SNduyh&sig=DXymMFvYrQV5fVA1eHb5apd7ibY&hl=en&ei=ZNytSZqFOYGEsQO78pXbDA&sa=X&oi=book_result&resnum=6&ct=result#PPP1,M1 Pirate Hunter, The: The True Story of Captain Kidd]*. Hyperion Books. .

## বহিঃসংযোগ
* Long-lost Armenian ship, the stuff of legend, to become a "living museum" in the Caribbean

বিষয়শ্রেণী:জলদস্যু জাহাজ
বিষয়শ্রেণী:জলদস্যুতা
বিষয়শ্রেণী:ভারতে নির্মিত জাহাজ
বিষয়শ্রেণী:১৭শ শতাব্দীর জাহাজ
রাইনিঅগনাথা

রাইনিঅগনাথা হিরস্টি () হল পৃথিবীর এখন পর্যন্ত জানা সবচাইতে পুরোনো কীট। পৃথিবীর প্রথম স্থলজ বাস্তুসংস্থানগুলো যখন গঠিত হচ্ছিল, সেই সময়ে, প্রায় ৪০০ মিলিয়ন বছর পূর্বে ডেভোনিয়ান পিরিয়ডের বা যুগের প্রথমভাগে এটি আবির্ভূত হয়েছিল।

## প্রমাণ
রাইন চার্টের একটি ভাগে সংরক্ষিত নমুনার মস্তকের অংশটি ১৯১৯ সালে শ্রদ্ধাভাজন ডব্লিউ. ক্রেন সংগ্রহ করেন এবং এস. হির্স্ট, এস. মলিক এবং ডি. জে. স্কউরফিল্ডের কাছে হস্তান্তর করেন। হির্স্ট এবং মলিক ১৯২৬ সালে একটি প্রতিবেদন প্রকাশ করেন। প্রতিবেদনে তারা *[[রাইনিয়েলা|Rhyniella praecursor]]* এর বর্ণনা দেন যা স্প্রিংটেইল বলে পরিচিত। রাইনিঅগনাথার মস্তকসহ আরোও কয়েকটি খন্ডকেও তারা *R. praecursor* বলে বর্ণনা করেন এবং এই নমুনাকে “অনুমিত শূককীট” বলে বিবৃতি দেন। ১৯২৮ সালে কীটতত্ত্ববিদ রবিন জে. টিলইয়ার্ড নমুনাটিকে একটি ভিন্ন প্রজাতি বলে সঠিকভাবে সনাক্ত করেন এবং *Rhyniognatha hirsti* হিসেবে পুনরায় নামকরণ করেন। পরবর্তীতে ডি. জে. স্কউরফিল্ড এটিকে লন্ডনের ন্যাচারাল হিস্টরি মিউজিয়ামে দান করে দেন। বর্তমানে এটি সেখানে অণুবীক্ষণ স্লাইডে প্রদর্শন করা হচ্ছে। বিজ্ঞানীরা এই নমুনা থেকে তেমন কোনো তথ্য পাননি, তবে চোয়ালের গঠন দেখে তারা মনে করে এটি সম্ভবত পাখাওয়ালা ছিল।

প্রাসঙ্গিক চিত্রঃ এবার্ডিন বিশ্ববিদ্যালয়

## খাদ্য
সে সময়কার অন্যান্য কীটের মতো রাইনিঅগনাথাও সম্ভবত উদ্ভিদের স্পোরোফিল খেয়ে জীবন ধারণ করতো। কীটের অঙ্গসংস্থানবিদ্যা এর খাদ্যাভ্যাস সম্পর্কে কিছু সূত্র দিয়ে থাকতে পারে। এটির ছিল বৃহৎ চোয়াল বা ম্যান্ডিবল যা শিকারের জন্য ব্যবহৃত হয়ে থাকতে পারে আবার না-ও পারে।

## পাখনা
এঞ্জেল এবং গ্রিমাল্ডি (২০০৪) দেখান যে পাখাওয়ালা পতঙ্গের অনেক বৈশিষ্ট্য নিয়ে *R. hirsti* প্রথমদিককার কীট হিসেবে আবির্ভূত হয়েছিল। এর মানে হতে পারে এই- *R. hirsti* ইতোপূর্বেই পাখনা ধারণ করতো।

## পাদটীকা

## তথ্যসূত্র
* ড. এন্ড্রু রস, ''The oldest fossil insect in the world'' 
* 

## বহিঃসংযোগ
* বিবিসি সংবাদ,"Oldest insect delights experts" 
* এবার্ডিন বিশ্ববিদ্যালয়; নমুনার চিত্র

বিষয়শ্রেণী:কীট
বিষয়শ্রেণী:কীটতত্ত্ব
গ্রিনপিস

**গ্রিনপিস** হল একটি বেসরকারী আন্তর্জাতিক পরিবেশবাদী সংস্থা। বিশ্বের পঞ্চান্নটি দেশে এর শাখা রয়েছে যা নেদারল্যান্ডসের আমস্টারডাম থেকে পরিচালিত হয়। এই সংস্থাটির মূল উদ্দেশ্য পৃথিবী নামক এই গ্রহের সব ধরনের জীববৈচিত্রের প্রতি পালনের জন্য প্রাকৃতিক পরিবেশ নিশ্চিত করা। সংস্থাটি সারা বিশ্বে বন্য পরিবেশ ধ্বংস, গ্লোবাল ওয়ার্মিং, অধিক হারে মৎস্য শিকার, বাণিজ্যিকভাবে তিমি শিকার এবং পারমাণবিক শক্তির বিরুদ্ধে প্রচারণা চালিয়ে আসছে। এই লক্ষ্যে সংস্থাটি উচ্চপর্যায়ে লবিং এবং সরাসরি পদক্ষেপ গ্রহণ গ্রহণ করে থাকে। গ্রিনপিস কোন সরকারি অনুদান গ্রহণ না করে এর প্রায় তিন কোটি সমর্থকদের কাছ থেকে অর্থ গ্রহণ করে থাকে।

ষাট এবং সত্তোরের দশকে কানাডার ব্রিটিশ কলম্বিয়ার ভ্যানকুভারে পারমাণবিক শক্তির বিরোধিতা করার মাধ্যমে এই সংস্থাটিস সূচনা ঘটে। আলাস্কায় যুক্তরাষ্টের পারমাণবিক পরীক্ষার বিরুদ্ধে প্রতিবাদ করার জন্য ১৫ই সেপ্টেম্বর ১৯৭১ সালে সদ্য প্রতিষ্ঠিত **ডোন্ট মেক এ ওয়েভ কমিটি** *ফিলিস কোরম্যাক* নামের একটি জাহাজ ভ্যানকুভার থেকে পাঠায়। ফিলিস কোরম্যাক জাহাজটির নাম সেসময় পরিবর্তন করে গ্রিনপিস রাখা হয়। পরবর্তীতে ডোন্ট মেক এ ওয়েভ কমিটিও গ্রিনপিস নামটি ধারণ করে।

## তথ্যসূত্র

## বহিঃসংযোগ

* 
* FBI file on Greenpeace
* For Indonesia

বিষয়শ্রেণী:১৯৭১-এ প্রতিষ্ঠিত
বিষয়শ্রেণী:পরিবেশ সংরক্ষণ
বিষয়শ্রেণী:পরিবেশবাদী সংগঠন
বিষয়শ্রেণী:জলবায়ু পরিবর্তন
বিষয়শ্রেণী:গ্রিনপিস
রাইনিয়েলা

রাইনিয়েলা () হল ডেভোনিয়ান পিরিয়ডের গোড়ার দিকের প্রাগিয়ান পর্যায়ে গঠিত রাইনি চার্ট থেকে প্রাপ্ত জীবাশ্ম স্প্রিংটেইল। *Rhyniella praecursor* এর মানে হল *রাইনি চার্টের ক্ষুদ্র সৃষ্টি* যা আধুনিক ষড়পদীর অগ্রদূত। কিছুকাল পর্যন্ত একে প্রথমদিককার ডেভোনিয়ান পিরিয়ডের একমাত্র ষড়পদী হিসেবে বিশ্বাস করা হত। এটি কলেম্বোলা উপশ্রেণীর অতি আদিম একটি সদস্য।

১৯১৯ সালে এর দেহাবশেষ আবিষ্কার করা হয়। ছড়িয়ে ছিটিয়ে থাকা ক্ষুদ্রাংশ এবং বহিঃকঙ্কালের টুকরো থেকে পরবর্তীকালে ১৯২৬ সালে একে পূনর্গঠন করা হয় এবং বর্ণনা করা হয়। প্রথমদিকে একে শূককীট বলে বিশ্বাস করা হত।

মুখোপাঙ্গগুলোকে প্রথমদিকে *R. praecursor* এর হিসেবে বর্ণিত হলেও পরবর্তীকালে ১৯২৮ সালে এগুলোকে *[[রাইনিঅগনাথা|Rhyniognatha hirsti]]* এর বলে বর্ণনা করা হয়। ২০০৪ সালে *Rhyniognatha hirsti* কে এখন পর্যন্ত জানা সবচেয়ে পুরোনো কীট বলে অভিহিত করা হয়।
এসব আদিম ষড়পদীকে ঘিরে যে বিতর্ক ও অনিশ্চয়তা রয়েছে তা থেকে দেখা যায়, ৪০০ মিলিয়ন বছর আগে স্প্রিংটেইল এবং কীটের পূর্বপুরুষরা এতোই সমরূপ ছিল যে এদেরকে একই দলভূক্ত বলে ভুল করা খুব সহজ ছিল।

রাইনিয়েলা ১-২ মিলিমিটার পর্যন্ত বেড়ে উঠেছিল এবং সম্ভবত ধাঙড় বা স্ক্যাভেঞ্জার হয়ে থাকতে পারে যারা পঁচা খাবার খেয়ে বাচতো।

## তথ্যসূত্র

* পার্কার, স্টিভ (২০০৩), *Dinosaurus: the complete guide to dinosaurs*. Firefly Books Inc. পৃষ্ঠা ৭৪

বিষয়শ্রেণী:কীট
বিষয়শ্রেণী:কীটতত্ত্ব
রুডলফ মার্কাস

**রুডলফ আর্থার মার্কাস** একজন কানাডীয় বংশোদ্ভূত রসায়নবিদ। তিনি ১৯৯২ সালে রসায়নে নোবেল পুরস্কার লাভ করেন।

## জীবনী
মার্কাস ১৯২৩ সালের ২১ জুলাই কুইবেকের মন্ট্রিলে জন্মগ্রহণ করেন। মার্কাস ম্যাকগিল বিশ্ববিদ্যালয় থেকে ১৯৪৩ সালে বিএসসি এবং ১৯৪৬ সালে পিএইচডি ডিগ্রি অর্জন করেন। 

## পুরস্কার ও সম্মাননা
### সম্মানসূচক ডিগ্রি

### পুরস্কার
ন্যাশনাল মেডেল অব সায়েন্স, ১৯৮৯

## তথ্যসূত্র

বিষয়শ্রেণী:নোবেল বিজয়ী রসায়নবিদ
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:রসায়নে ওল্ফ পুরস্কার বিজয়ী
বিষয়শ্রেণী:আর্ভিং ল্যাংমিউয়র অ্যাওয়ার্ড বিজয়ী
বিষয়শ্রেণী:পিটার ডিবাই অ্যাওয়ার্ড বিজয়ী
বিষয়শ্রেণী:লিনাস পাউলিং অ্যাওয়ার্ড বিজয়ী
বিষয়শ্রেণী:মার্কিন অজ্ঞেয়বাদী
বিষয়শ্রেণী:কানাডীয় অজ্ঞেয়বাদী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:১৯২৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:কানাডীয় নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:কানাডীয় রসায়নবিদ
বিষয়শ্রেণী:তাত্ত্বিক রসায়নবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
সিরিল নরম্যান হিনশেলউড

**সিরিল নরম্যান হিনশেলউড** একজন ইংরেজ ভৌত রসায়নবিদ। তিনি ১৯৫৬ সালে রসায়নে নোবেল পুরস্কার লাভ করেন। 

## জীবনী
হিনশেলউড ১৮৯৭ সালের ১৯ জুন লন্ডনে জন্মগ্রহণ করেন। প্রথম বিশ্বযুদ্ধে তিনি একটি বিস্ফোরক কারখানায় রসায়নবিদ হিসেবে কাজ করেন। ১৯২১ থকে ১৯৩৭ সাল পর্যন্ত তিনি ট্রিনিটি কলেজে টিউটর ছিলেন। ১৯৩৭ সালে তিনি রসায়নের অধ্যাপক হিসেবে নিযুক্ত হন। ১৯৫৫ থেকে ১৯৬০ সাল পর্যন্ত তিনি রয়েল সোসাইটির প্রধানের দায়িত্ব পালন করেন।

## সম্মাননা
অর্ডার অব মেরিট, ১৯৬০

## তথ্যসূত্র

বিষয়শ্রেণী:নোবেল বিজয়ী রসায়নবিদ
বিষয়শ্রেণী:১৮৯৭-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:নাইটস ব্যাচেলর
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ইম্পেরিয়াল_কলেজ_লন্ডনের_শিক্ষায়তনিক
আলেক্সান্ডার টড

**আলেক্সান্ডার রবার্টাস টড, ব্যারন টড** একজন স্কটিশ প্রাণরসায়নবিদ। তিনি ১৯৫৭ সালে রসায়নে নোবেল পুরস্কার লাভ করেন।

## জীবনী
থাম্ব|আলেক্সান্ডার টডের স্মৃতি ফলক
টড গ্লাসগোর কাছে জন্মগ্রহণ করেন। তিনি গ্লাসগো বিশ্ববিদ্যালয় থেকে ১৯২৮ সালে বিএসসি ডিগ্রি অর্জন করেন। ১৯৩৩ সালে অক্সফোর্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৮ সালে ম্যানচেস্টার বিশ্ববিদ্যালয় রসায়নের অধ্যাপক নিযুক্ত হন। ১৯৪৪ সালে কেমব্রিজ বিশ্ববিদ্যালয়ের ক্রাইস্টপ্স কলেজের ফেলো নির্বাচিত হন এবং ১৯৬৩ থেকে ১৯৭৮ সাল পর্যন্ত মাস্টারের দায়িত্ব পালন করেন। তিনি ১৯৪২ সালে রয়েল সোসাইটির ফেলো নির্বাচিত হন এবং ১৯৭৫ থেকে ১৯৮০ সাল পর্যন্ত প্রেসিডেন্টের দায়িত্ব পালন করেন। ১৯৭৭ সালে অর্ডার অব মেরিটে ভূষিত হন।

## তথ্যসূত্র

## গ্রন্থপঞ্জি
* : "The Era of Todd, Plumb and Snow", by Sir David Cannadine.
* 
* Obituary in the Independent
* Obituary in the New York Times

## বহিঃসংযোগ
* Nobel Foundation biography 
* Synthesis in the Study of Nucleotides, Todd's Nobel lecture
* . Video of an interviewed with Lewis Wolpert. Duration 37 minutes.

বিষয়শ্রেণী:নোবেল বিজয়ী রসায়নবিদ
বিষয়শ্রেণী:১৯০৭-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:ট্রাম্পিংটনের ব্যক্তি
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:লন্ডন বিশ্ববিদ্যালয়ের শিক্ষায়তনিক
বিষয়শ্রেণী:অরিয়্যাল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রয়েল সোসাইটির সভ্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:বংশাণুবিজ্ঞানের ইতিহাস
বিষয়শ্রেণী:নাইটস ব্যাচেলর
বিষয়শ্রেণী:রয়েল পদক বিজয়ী
বিষয়শ্রেণী:স্কটীয় রসায়নবিদ
বিষয়শ্রেণী:স্কটীয় নোবেল বিজয়ী
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:ক্রসবেঞ্চ জীবনকাল পিয়ার
মনরো নীতি

**মনরো নীতি** ২ ডিসেম্বর, ১৮২৩ সালে মার্কিন যুক্তরাষ্ট্র কর্তৃক ঘোষিত একটি বিশেষ পররাষ্ট্র নীতি। এ নীতি অনুসারে সমগ্র আমেরিকার (উত্তর ও দক্ষিণ উভয় আমেরিকায়) যে কোন বিষয়ে ইউরোপের কোন দেশের যেকোন ধরনের হস্তক্ষেপ বা কলোনি স্থাপন প্রক্রিয়া মার্কিন যুক্তরাষ্ট্রের নিকট অবৈধ হস্তক্ষেপ বলে বিবেচিত হবে এবং এ ধরনের হস্তক্ষেপের বিরুদ্ধে দেশটি ব্যবস্থা গ্রহণ করবে। একইভাবে যুক্তরাষ্ট্রও ইউরোপের দেশসমূহের কোন বিষয়ে বা তাদের কলোনিসমূহ সংক্রান্ত কোন হস্তক্ষেপ থেকে বিরত থাকবে। এমন এক সময়ে নীতিটি ঘোষিত হয়েছিল যখন কিউবা ও পুয়ের্তো রিকো বাদে সমগ্র দক্ষিণ আমেরিকার বিভিন্ন কলোনি স্প্যানিশ সাম্রাজ্য ও পর্তুগীজ সাম্রাজ্য থেকে বিচ্ছিন্ন হয়ে স্বাধীনতা লাভ করেছে। এ নীতির মাধ্যমে যুক্তরাষ্ট্র যুক্তরাজ্যের সহায়তায় আমেরিকাকে বহির্বিশ্বের হস্তক্ষেপ থেকে দূরে রাখতে এবং সেখানে তার একক কর্তৃত্ব বজায় রাখতে সচেষ্ট হয়েছিল। যুক্তরাষ্ট্রের প্রেসিডেন্ট জেমস মনরো এ নীতিটি ঘোষণা করেন বলে তার নামানুসারে এর নামকরণ হয়েছে মনরো নীতি।

## তথ্যসূত্র

## বহিঃসংযোগ

* Monroe Doctrine and related resources at the Library of Congress.
* Selected text from Monroe's December 2, 1823 speech.
* Adios, Monroe Doctrine: When the Yanquis Go Home by Jorge G. Castañeda, *The New Republic*, December 28, 2009.
* as illustrated in a 1904 cartoon.

বিষয়শ্রেণী:মার্কিন যুক্তরাষ্ট্রের ইতিহাস
বিষয়শ্রেণী:পররাষ্ট্র নীতির মতবাদ
বিষয়শ্রেণী:মার্কিন যুক্তরাষ্ট্রের বৈদেশিক সম্পর্কের ইতিহাস
বিষয়শ্রেণী:লাতিন আমেরিকার ইতিহাস
আসাদুল হাবিব দুলু

**আসাদুল হাবিব দুলু** হলেন একজন বাংলাদেশী রাজনীতিবিদ, যিনি বাংলাদেশ সরকারের যোগাযোগ মন্ত্রণালয়ের সাবেক উপমন্ত্রী এবং লালমনিরহাট সদরের প্রাক্তন সংসদ সদস্য। তিনি ২০০১ থেকে ২০০৬ সাল পর্যন্ত খাদ্য ও দুর্যোগ ব্যবস্থাপনা উপমন্ত্রী ছিলেন। এছাড়া তিনি শহীদ আবুল কাশেম মহাবিদ্যালয়ের প্রতিষ্ঠাতা অধ্যক্ষ ছিলেন। বর্তমানে তিনি দুর্যোগ ব্যবস্থাপনা ও ত্রাণ মন্ত্রণালয়ের মন্ত্রী হিসেবে দায়িত্ব পালন করছেন।

## প্রাথমিক জীবন ও শিক্ষা
দুলু রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রি সম্পন্ন করেছেন।

## কর্মজীবন
দুলু বাংলাদেশের জাতীয়তাবাদী দলের (বিএনপি) রংপুর বিভাগের সাংগঠনিক সম্পাদক হিসেবে দায়িত্ব পালন করছেন।

### দুর্নীতির অভিযোগ
অক্টোবর ২০০৭ সালে, দুর্নীতি দমন কমিশন (দুদক) ৩৫ জন দুর্নীতির সন্দেহভাজনের একটি তালিকা প্রকাশ করে, যেখানে দুলুর নামও অন্তর্ভুক্ত ছিল। তবে, ২০০৮ সালের অক্টোবরে, দুদক প্রমাণের অভাবের কারণে তার বিরুদ্ধে আনা দুর্নীতির অভিযোগ থেকে তাকে অব্যাহতি দেয়। তবে, ২০১টি ঢেউটিন আত্মসাতের অভিযোগে তার বিরুদ্ধে একটি মামলা দায়ের করা হয়।

২০০৯ সালের ২৪ জানুয়ারি, দুদক দুলুর বিরুদ্ধে একটি মামলা দায়ের করে। অভিযোগ ছিল, তিনি অবৈধভাবে সম্পদ অর্জন করেছেন এবং ২০০৭ সালের ফেব্রুয়ারিতে দুদকে দাখিল করা সম্পদের বিবরণীতে ভুল তথ্য দিয়েছেন। একই বছরের সেপ্টেম্বর মাসে, তার বিরুদ্ধে আনুষ্ঠানিকভাবে অভিযোগপত্র দাখিল করা হয়।

## ব্যক্তিগত জীবন
দুলু লায়লা হাবিবের সাথে বিবাহিত এবং তার দুই ছেলে রয়েছে যাদের নাম আহনাফ হাবিব এবং আহমিক হাবিব।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:লালমনিরহাট জেলার রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:লালমনিরহাট জেলার ব্যক্তি
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:তারেক রহমানের মন্ত্রিসভার সদস্য
পিৎজা হাট

**পিৎজা হাট** হলো একটি মার্কিন রেঁস্তোরা চেইন এবং আন্তর্জাতিক ফ্র্যাঞ্চাইজি যেটি পিৎজা এবং সালাদ, পাস্তা, প্রভৃতি  প্রস্তুত করে। ২০১২ সালের তথ্য অনুযায়ী, মার্কিন যুক্তরাষ্ট্রে ৬০০০ টির বেশি পিৎজা হাট রেস্তোরা এবং অন্য ৯৪টি দেশে ৫,১৩৯ টির বেশি পিৎজা হাট রয়েছে।

## ইতিহাস
১৯৫৮ সালের ১৫ জুন পিৎজা হাট প্রতিষ্ঠিত হয়।

## পণ্যসমূহ

## মন্তব্য

## তথ্যসূত্র

## আরো পড়ুন
* 

## বহিঃসংযোগ

* 
* The Original Pizza Hut Museum at wichita.edu

বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:বহুজাতিক খাদ্য কোম্পানি
বিষয়শ্রেণী:মার্কিন যুক্তরাষ্ট্রের পিৎজা চেইন
বিষয়শ্রেণী:ইয়াম! মার্কা
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
ডোনাল্ড জেমস ক্র্যাম

**ডোনাল্ড জেমস ক্র্যাম** মার্কিন রসায়নবিদ। তিনি ১৯৮৭ সালে রসায়নে নোবেল পুরস্কার লাভ করেন।

## জীবনী
ক্র্যাম রোলিন্স কলেজ থেকে ১৯৪১ সালে রসায়নে ব্যাচেলর অব সায়েন্স ডিগ্রি লাভ করেন। ১৯৪২ সালে ইউনিভার্সিটি অব নেব্রাস্কা থেকে জৈব রসায়নে মাস্টার অব সায়েন্স ডিগ্রি লাভ করেন। ১৯৪৭ সালে হার্ভার্ড বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন। তিনি ১৯৪৭ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ১৯৫৫ সালে অধ্যাপক পদে উন্নীত হন। তিনি ১৯৮৭ সাল পর্যন্ত এখানে কাজ করেন।

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯০১-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:নোবেল বিজয়ী রসায়নবিদ
বিষয়শ্রেণী:মার্কিন রসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:গ্লেন টি. সিবোর্গ মেডেল বিজয়ী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:১৯১৯-এ জন্ম
বিষয়শ্রেণী:জৈব রসায়নবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
হারবার্ট সি. ব্রাউন

**হারবার্ট চার্লস ব্রাউন** একজন নোবেল বিজয়ী রসায়নবিদ। বিংশ শতাব্দীর প্রথম ২-৩ জন প্রধান জৈব রাসায়নবিদের মধ্যে তাকে গণ্য করা হতো। ১৯৭৯ খ্রিস্টাব্দে তিনি জর্জ্জ উইটিং এর সঙ্গে যৌথভাবে নোবল পুরস্কার লাভ করেন।

## জীবনী
ব্রাউন শিকাগো বিশ্ববিদ্যালয় থেকে ১৯৩৬ খ্রিস্টাব্দে বিএসসি এবং ১৯৩৮ খ্রিস্টাব্দে পিএইচডি ডিগ্রি অর্জন করেন। তিনি এখানে ইন্সট্রাক্টর হিসেবে যোগ দেন ১৯৩৯ খ্রিস্টাব্দে । পরে ওয়েন ইউনিভার্সিটিতে সহকারী অধ্যাপক হিসেবে যোগদন করেন। ১৯৪৬ খ্রিস্টাব্দে সহযোগী অধ্যাপক পদে উন্নীত হন। ১৯৪৭ খ্রিস্টাব্দে  পারডু বিশ্ববিদ্যালয়ের অজৈব রসায়নের অধ্যাপক নিযুক্ত হন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ব্রিটিশ বংশোদ্ভূত মার্কিনী
বিষয়শ্রেণী:মার্কিন রসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পারডু বিশ্ববিদ্যালয়ের শিক্ষক
বিষয়শ্রেণী:প্রিস্টলি পদক বিজয়ী
বিষয়শ্রেণী:লিনাস পাউলিং অ্যাওয়ার্ড বিজয়ী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:পার্কিন মেডেল বিজয়ী
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংরেজ ইহুদি
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:অজৈব রসায়নবিদ
ন্যায়যুদ্ধ তত্ত্ব

**ন্যায়যুদ্ধ তত্ত্ব** (or *Bellum iustum*) এমন সব যুদ্ধের বৈধতা দান করে যেগুলো সর্বপ্রকার শোষণ, অত্যাচার, উৎপীড়ন থেকে মুক্তিলাভের জন্য; বৈদেশিক আক্রমণ বৈদেশিক নিয়ন্ত্রণ থেকে আত্মরক্ষার জন্য এবং সাম্রাজ্যবাদের শৃঙ্খল থেকে পরাধীন দেশ ও উপনিবেশসমূহকে মুক্ত করার জন্য চালানো হয়। প্রাচীন রোমান দর্শন ও ক্যাথলিক চিন্তাধারা থেকে নীতিশাস্ত্রের এ বিশেষ তত্ত্বটির উদ্ভব হয়েছে। এ তত্ত্বটি মূলত ধর্মতাত্ত্বিক, নীতিশাস্ত্রবিদ ও আন্তর্জাতিক নীতিনির্ধারকগণ অনুশীলন ও চর্চা করেন। এ তত্ত্বমতে যুদ্ধকে অবশ্যই দর্শনগত, ধর্মীয় ও রাজনৈতিক নিয়মনীতি মেনে চলতে হবে।

## উৎপত্তি
প্রাচীন পুরাণ মহাভারতে সর্বপ্রথম ন্যায়যুদ্ধ সম্পর্কে লিখিত অভিমত পাওয়া যায়। পুরাণ মতে, রাজ্যশাসনকারী পাঁচ ভাইয়ের মধ্যে একজন জিজ্ঞেস করেন, যুদ্ধের ফলে যে ক্ষয়ক্ষতি ও দুর্দশার সৃষ্টি হয়, তাকে কোনভাবে যথাযোগ্য "ন্যায়" বলে ঘোষণা করা যায় কি না। পরবর্তীতে এ প্রশ্নের উপর ভিত্তি করে ভাইয়েদের মধ্যে ব্যাপক আলোচনার সূত্রপাত ঘটে এবং শেষে যুদ্ধের কিছু নিয়মকানুন সৃষ্টি করা হয়। যেমন *সমতা* (রথসমূহ অশ্বারোহী বাহিনীকে আক্রমণ করতে পারবে না, রথের সাথে কেবল রথের যুদ্ধ চলবে, বিপদাপন্ন ব্যক্তিকে আক্রমণ করা যাবে না), *ন্যায় পদ্ধতি* (বিষাক্ত ও কাঁটাওয়ালা তীর ব্যবহার করা যাবে না), *ন্যায় কারণ* (প্রতিহিংসাপরায়ন হয়ে যুদ্ধ করা যাবে না), এবং আহত ও যুদ্ধবন্দীদের সাথে সঠিক আচরণ।

## তথ্যসূত্র

## বহিঃসংযোগ

* Just War Theory  Oregon State University
* Catholic Teaching Concerning Just War at Catholicism.org
* A Catholic Petition based on the Just War Doctrine
* Jeff McMahon, Rethinking the 'Just War,' Part 1, *New York Times*.

বিষয়শ্রেণী:যুদ্ধ
বিষয়শ্রেণী:নীতিশাস্ত্র
বিষয়শ্রেণী:নীতিশাস্ত্রের ধারণা
বিষয়শ্রেণী:টমাস আকুইনাস